stanford-oval/wikipedia huggingface dataset:
อำเภอนาน้อย
การแบ่งเขตการปกครอง > การปกครองส่วนท้องถิ่น

ท้องที่อำเภอนาน้อยประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลนาน้อย ครอบคลุมพื้นที่บางส่วนของตำบลนาน้อย
เทศบาลตำบลศรีษะเกษ ครอบคลุมพื้นที่ตำบลศรีษะเกษทั้งตำบล
องค์การบริหารส่วนตำบลนาน้อย ครอบคลุมพื้นที่ตำบลนาน้อย (นอกเขตเทศบาลตำบลนาน้อย)
องค์การบริหารส่วนตำบลเชียงของ ครอบคลุมพื้นที่ตำบลเชียงของทั้งตำบล
องค์การบริหารส่วนตำบลสถาน ครอบคลุมพื้นที่ตำบลสถานทั้งตำบล
องค์การบริหารส่วนตำบลสันทะ ครอบคลุมพื้นที่ตำบลสันทะทั้งตำบล
องค์การบริหารส่วนตำบลบัวใหญ่ ครอบคลุมพื้นที่ตำบลบัวใหญ่ทั้งตำบล
องค์การบริหารส่วนตำบลน้ำตก ครอบคลุมพื้นที่ตำบลน้ำตกทั้งตำบล
การแบ่งเขตการปกครอง > การคมนาคม

ทางหลวงแผ่นดินหมายเลข 1026 (เวียงสา-นาหมื่น)
ทางหลวงแผ่นดินหมายเลข 1083 (นาน้อย-ปางไฮ)
ทางหลวงแผ่นดินหมายเลข 1216 (นาน้อย-ร้องกวาง)
ทางหลวงแผ่นดินหมายเลข 4025 (หนองห้า-แม่สาคร)
สถานพยาบาล

อำเภอนาน้อย มีสถานพยาบาลบริการทั้งหมด 10 แห่ง ดังนี้
โรงพยาบาลนาน้อย (โรงพยาบาลประจำอำเภอ)
โรงพยาบาลส่งเสริมสุขภาพตำบลศรีษะเกษ
โรงพยาบาลส่งเสริมสุขภาพตำบลเชียงของ
โรงพยาบาลส่งเสริมสุขภาพตำบลน้ำตก
โรงพยาบาลส่งเสริมสุขภาพตำบลบัวใหญ่
โรงพยาบาลส่งเสริมสุขภาพตำบลสันทะ
โรงพยาบาลส่งเสริมสุขภาพตำบลสถาน
โรงพยาบาลส่งเสริมสุขภาพบ้านคลองชล ตำบลนาน้อย
โรงพยาบาลส่งเสริมสุขภาพบ้านขุนสถาน ตำบลสันทะ
สถานีอนามัยเฉลิมพระเกียรติ 60 พรรษา นวมินทราชินี ตำบลสถาน
สถานบริการสาธารณสุขชุมชนห้วยเลา ตำบลเชียงของ
ตำบลในอำเภอนาน้อย
เอชดีดีวีดี

โลโก้ HD DVD
เอชดีดีวีดี (HD DVD - High Definition DVD หรือ High Density DVD) เป็นแผ่นข้อมูลแบบบันทึกด้วยแสง (optical disc) ที่ใช้บันทึกวิดีโอความละเอียดสูง (high definition) หรือข้อมูลชนิดอื่นๆ ก็ได้ HD DVD มีลักษณะใกล้เคียงกับ Blu-ray ซึ่งเป็นแผ่นบันทึกข้อมูลคู่แข่ง โดยใช้ขนาดแผ่นเท่ากับซีดีรอม (เส้นผ่านศูนย์กลาง 12 ซม.)
HD DVD ได้รับการสนับสนุนจากบริษัทขนาดใหญ่ในอุตสาหกรรมหลายบริษัท เช่น โตชิบา, NEC, ซันโย, ไมโครซอฟท์ และอินเทล รวมถึงบริษัทภาพยนตร์อย่าง Universal Studios โตชิบายังได้ออกวางขายเครื่องเล่นแผ่น HD DVD เครื่องแรกเมื่อวันที่ 31 มีนาคม พ.ศ. 2549
ในปี พ.ศ. 2551 บริษัทผู้ผลิตในอุตสาหกรรมเริ่มถอนการสนับสนุนต่อระบบนี้ โดยในวันที่ 19 กุมภาพันธ์ โตชิบาได้ประกาศอย่างเป็นทางการว่าจะหยุดพัฒนา ผลิต และจำหน่ายเครื่องเล่นและบันทึก HD DVD และจะหันไปสนับสนุนระบบคู่แข่ง คือ บลูเรย์ ของโซนีแทน และกลุ่มผู้สนับสนุนได้ยกเลิกอย่างเป็นทางการเมื่อวันที่ 28 มีนาคม
รายละเอียดตัวแผ่น

HD DVD แบบเลเยอร์เดียวจุข้อมูลได้ 15GB และ 30GB สำหรับแบบสองเลเยอร์ โตชิบาได้ประกาศว่าจะผลิตแผ่นแบบ 3 เลเยอร์ที่จุได้ 45GB ในตัวแผ่น HD DVD สามารถใส่ข้อมูลชนิดดีวีดีแบบเดิม และ HD DVD ได้พร้อมกัน การอ่านข้อมูลใช้เลเซอร์ความยาวคลื่นแสงสีฟ้า (405 นาโนเมตร)
ชั้นข้อมูลจะถูกบันทึกถัดไปจากพื้นผิว 0.6 มิลลิเมตรเช่นเดียวกับดีวีดีทั่วไป เทคโนโลยีการบีบอัดข้อมูลวิดีโอคือ MPEG-2, Video Codec 1 และ H.264/MPEG-4 AVC สนับสนุนระบบเสียงแบบ 7.1 ในส่วนความละเอียดของภาพนั้นขึ้นกับจอภาพที่ใช้ด้วย แต่สามารถขึ้นได้ที่ความละเอียดสูงสุด 1080p
ประวัติ

เมื่อ 19 พฤศจิกายน 2546 ทางสมาคม DVD Forum ได้ลงความเห็นให้ HD DVD เป็นฟอร์แมตแผ่นบันทึกข้อมูลรุ่นถัดไป ต่อจากดีวีดี ในขณะเดียวกันแผ่นแบบ Blu-ray ก็ถูกพัฒนาขึ้นโดยไม่ผ่าน DVD Forum ในช่วงที่ผ่านมามีความพยายามที่จะรวมฟอร์แมตให้เหลือเพียงแบบเดียวหลายครั้ง แต่ก็ประสบความล้มเหลวจนผลิตภัณฑ์จริงวางจำหน่ายทั้งสองฝั่งในที่สุด
แหล่งข้อมูลอื่น

The Authoritative HD DVD FAQ เก็บถาวร 2006-12-08 ที่ เวย์แบ็กแมชชีน by Hugh Bennett
DVD Forum เก็บถาวร 2016-08-13 ที่ เวย์แบ็กแมชชีน
ศกุนตลา เทียนไพโรจน์

| ศกุนตลา เทียนไพโรจน์ |
| --- | --- |
เกิด: 25 ตุลาคม พ.ศ. 2520 (47 ปี) กรุงเทพมหานคร ประเทศไทย
ศิษย์เก่า: มหาวิทยาลัยราชภัฏจันทรเกษม
อาชีพ: ดีเจ, นักแสดง, พิธีกร, นักธุรกิจ
ปีปฏิบัติงาน: พ.ศ. 2547–ปัจจุบัน
ตัวแทน: อิสระ
บุตร: ปกป้อง เทียนไพโรจน์   (บุตรบุญธรรม)
รางวัล: คมชัดลึก อวอร์ด สาขา นักแสดงสมทบหญิงยอดเยี่ยม ประเภทละครโทรทัศน์ พ.ศ. 2566 - จากละครเรื่องแค้น
อาชีพแสดง
ผลงานเด่น: ภารดี สมบุญ (ภา) - ละคร แค้น (2566)   พญ.รสริน (หมอโรส) - ละคร เกมรักทรยศ (2566)
 
ศกุนตลา เทียนไพโรจน์ (เกิด 25 ตุลาคม พ.ศ. 2520) ชื่อเล่น แอม แต่นิยมเรียกกันว่า ต้นหอม เป็นนักแสดง พิธีกร นักจัดรายการวิทยุชาวไทย ได้รับฉายาว่าเป็น "ควีนออฟแจ็คพ็อต! (Queen of Jackpot!)" เนื่องจากไปออกรายการ "ซุปตาร์ปาร์ตี้" และ "HOLLYWOOD GAME NIGHT THAILAND" โดยการทำแจ็คพ็อตแตกให้กับผู้เข้าแข่งขันทางบ้านทุกครั้ง ที่มีการแข่งขันเกมใบ้คำทายชื่อคนดัง
นอกจากนั้น ศกุนตลา เป็นคนในวงการบันเทิงที่ทำธุรกิจหลากหลายอย่าง ซึ่งปัจจุบัน เธอมาเอาดีในด้านธุรกิจ บาร์โฮสต์ ซึ่งเป็นธุรกิจสถานบันเทิงยามค่ำคืนสำหรับผู้หญิงโดยเฉพาะ ซึ่งการที่เธอหันมาทำธุรกิจลักษณะนี้ สาเหตุเพราะว่า เธอมีแรงบันดาลใจหลังจากที่ถ่ายทำรายการในยูทูบ จึงตัดสินใจเข้าถือหุ้นบาร์โฮสต์ 5 แห่ง ที่ตั้งอยู่ในกรุงเทพมหานคร จนได้รับฉายาว่า "เจ้าแม่บาร์โฮสต์"
การศึกษา

จบการศึกษาระดับปริญญาตรี สาขาเศรษฐศาสตร์ธุรกิจ คณะวิทยาการจัดการ มหาวิทยาลัยราชภัฏจันทรเกษม
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2552 | ชิงชัง | อ๋า | ช่อง 5 |
| 2557 | พ่อไก่แจ้ | นรี | ช่อง 3 |
| 2557 | เสน่หาสัญญาแค้น | มอลลี่ | ช่อง 3 |
| 2559 | เจ้าบ้าน เจ้าเรือน | ดิว | ช่อง 3 |
| 2561 | เสน่ห์นางงิ้ว | ไหมฟ้า | ช่อง 3 |
| 2561 | ลิขิตรัก | เปรี้ยวโกะ | ช่อง 3 |
| 2564 | วันทอง | ร่างแปลงวันทอง (รับเชิญ) | ช่องวัน |
| 2565 | มัดหัวใจยัยซุปตาร์ | ดาด้า | 3 HD |
| 2566 | ที่สุดของหัวใจ  | สาลินี (สา) | 3 HD |
| 2566 | แค้น  | ภารดี สมบุญ (ภา) | 3 HD |
| 2566 | เกมรักทรยศ  | พญ.รสริน (หมอโรส) | 3 HD |
| 2566 | ชะนีปีชง​ | เดือน | ช่องเวิร์คพอยท์ |
| 2567 | ทองประกายแสด | จันทรา (จัน / เจ๊จัน) (รับเชิญ) | ช่องวัน​ |
ผลงาน > ซีรีส์

| ปี | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2548 | รักแปดพันเก้า ปี 2 | คุณหมอ | ช่อง 9 | รับเชิญ (ตอนจบ) |
| 2552 | เซน...สื่อรักสื่อวิญญาณ ตอน เจ้าชายนิทรา | ฟ้า | ช่อง 5 | รับเชิญ |
| 2558 | Club Friday The Series 6 ความรักไม่ผิด ตอน ผิดที่….มากรัก | น้ำ | จีเอ็มเอ็ม 25 | นักแสดงหลัก |
| 2558 | ไวไฟ โซไซตี้  ตอน Net Idol เน็ต ไอดอล | น้องเน็ต | ช่องวัน | นักแสดงหลัก |
| 2559 | ไดอารีตุ๊ดซีส์ เดอะซีรีส์ ซีซั่น 1 | เจ๊หลี | จีเอ็มเอ็ม 25 | รับเชิญ (ตอนที่ 8) |
| 2559 | ปาฏิหาริย์ เดอะซีรีส์ | เกด | พีพีทีวี |  |
| 2560 | คุณแม่วัยใส The Series | นพ | ไลน์ทีวี / ช่องวัน | นักแสดงหลัก |
| 2562 | Club Friday the Series 11 "รักไม่ได้ออกอากาศ"   ตอน หลงรัก |  | จีเอ็มเอ็ม 25 | นักแสดงหลัก |
| 2563 | เกลียดนักมาเป็นที่รักกันซะดี ๆ 2​ | เต็ง | ช่องวัน / ไลน์ทีวี | นักแสดงสมทบ |
| 2563 | คลับสะพานฟาย ซีซั่น 1   ตอน โจรประจำบ้าน | ภาพิช | เอไอเอสเพลย์ / จีเอ็มเอ็ม 25 |  |
| 2563 | พุธทอล์ค พุธโทร เดอะสตอรีส์ | ตัวเธอเอง | ไลน์ทีวี |  |
| 2564 | อังคารคลุมโปง The Series ตอน เพื่อนในจินตนาการ | ปูเป้ | เอไอเอสเพลย์ / ช่องวัน |  |
| 2567 | อังคารคลุมโปง: เอ็กซ์ตรีม  ตอน ชุดวิวาห์อาถรรพ์ | นุช | เน็ตฟลิกซ์ |  |
ผลงาน > ซิตคอม

| ปี | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 255x | ผู้กองเจ้าเสน่ห์ | วนาจิน จิรามณี (บาหยัน) | ช่อง 3 | รับเชิญ |
| 2555 | ระเบิดเที่ยงแถวตรง ตอน ความรับผิดชอบ |  | ช่อง 5 | รับเชิญ |
| 2556 | Love On Air ไม่บอกรัก…แต่รักมาก | ไนซ์ | กรีนแชลแนล | นางเอก |
| 2557 | Love On Air ถ้าบอกรัก…จะรักมั้ย | ไนซ์ | ช่องวัน / กรีนแชลแนล | นางเอก |
| 2558 | Love On Air รักที่ไม่ได้ออกอากาศ | ไนซ์ | จีเอ็มเอ็ม 25 | นางเอก |
| 2561 | ศึกรักข้ามรั้ว ตอน ลืมอย่างนี้ก็ได้เหรอ ตอน เหนื่อยก็พัก ไม่รักก็พอ ตอน เมียอันดับ 1 ตอน ตายแล้ว ตายแล้ว | ต่าย | ช่องวัน | รับเชิญ |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2553 | อยากได้ยินว่ารักกัน | น้าตุ้ม |
| 2555 | มะหมา 2 | ปลายฟ้า |
| 2555 | ยอดมนุษย์เงินเดือน | นัน |
| 2556 | โอ้! มายโกสต์ คุณผีช่วย | หวาน |
| 2558 | มะหมา 2 ภาคสนุกสมบูรณ์ | ปลายฟ้า |
| 2560 | สาระแน เลิฟยูววว | พิม |
| 2566 | สะพานรักสารสิน 2216 |  |
| 2566 | ผีมือใหม่ (Ghost Rookie) | อลิสา |
| 2566 | ฮีโร่ต้มแซ่บ (3 Idiot Heroes) |  |
| 2566 | อีสานซอมบี้ | ส้ม |
ผลงาน > พิธีกร

ตกสิบ ติดสปีด ทุกวันศุกร์ เวลา 18.00 – 18.30 น. ทางช่อง 7 HD
Hear Me.Love Me.See Me กล้องส่องรัก ‬ทุกวันเสาร์ เวลา 20.50 – 21.50 น. ทางช่องเวิร์คพอยท์
สมาคมนิยมยิ้ม ทุกวันพุธ เวลา 22.00 – 23.00 น. ทางช่องวัน
บันเทิง5หน้า1 ทุกวันจันทร์–ศุกร์ เวลา 08.00 – 08.30 น. ทางช่อง 5
แฉแต่เช้า ON TV ทุกวันจันทร์–ศุกร์ เวลา 08.00 – 11.00 น. ทางช่อง Green Channel (ปัจจุบันยุติออกอากาศแล้ว)
งานวัดเฟสติวัล ทุกวันเสาร์ เวลา 16.30 – 17.30 น. ทางช่อง 9 เอ็มคอตเอชดี (ปัจจุบันยุติออกอากาศแล้ว)
เปิดม่านลูกทุ่งมหานคร ทุกวันเสาร์ เวลา 15.00 – 16.30 น. ทางช่อง 9 เอ็มคอตเอชดี (ปัจจุบันยุติออกอากาศแล้ว)
Step Right Up ใครเก่ง ใครได้ ทุกวันศุกร์ เวลา 18.00 – 19.00 น. ทางช่อง 9 เอ็มคอตเอชดี
Change Heart of Goals (รายการสด) ทุกวันพฤหัสบดี เวลา 22.00 – 23.00 น. ทางช่อง ทรูสปอร์ต 1
Sports Update Extra (รายการสด) ทุกวัน เวลา 12.00 – 12.30 น. ทางช่อง ทรูสปอร์ต 2
Into The Endzone ทุกวันพฤหัสบดี เวลา 19.00–19.30 น. ทางช่อง ทรูสปอร์ต 3
Af7 Weekly ทุกวัน ทางช่อง ทรูเอเอฟ
Couple or Not? คู่ไหน..ใช่เลย ทุกวันอาทิตย์ เวลา 16.00 – 17.00 น. ทางช่อง 3 เอชดี
เชฟกระทะเหล็ก ประเทศไทย ทุกวันเสาร์ เวลา 12.00 – 13.15 น. ทางช่อง 7 HD
ตกสิบหยิบล้านกำลัง 2 Still Standing Thailand ทุกวันจันทร์–ศุกร์ เวลา 18.45 – 19.15 น. ทางอมรินทร์ทีวี เอชดี
Sing If You Can ร้องห้ามเลิก ทุกวันเสาร์–อาทิตย์ เวลา 18.00 – 18.25 น. ทางช่อง 7 HD
ตหฟอร์ยู ทางช่อง Youtube:Tonhorm Chaneeindi (เริ่มวันที่ 5 มีนาคม 2563)
แฉข่าวเช้า on TV ทุกวันจันทร์ – ศุกร์ เวลา 08.00 – 10.00 น. (ทางช่อง GMM 25)
Take Me Out Thailand ทุกวันเสาร์ เวลา 14.00 – 15.00 น. ทางช่อง 3 เอชดี (10 ธันวาคม 2565 - ปัจจุบัน)
ร้องข้ามเวลา ทุกวันจันทร์–พุธ เวลา 18.00 - 18.45 น. ทางช่อง 7 เอชดี (เริ่ม 9 มกราคม 2566)
The Social warrior สมรภูมิโซเชียล ทุกวันเสาร์ เวลา 17.00 - 18.00 น. ทางช่อง 7 เอชดี (5 ตุลาคม 2567 - ปัจจุบัน)
ผลงาน > ผลงานโฆษณา

ไทยทิคเก็ตเมเจอร์
ยาสีฟันคอลเกต
ไวไว
เจดดราก้อน
วาสลีน
Hiruscar
ผลงาน > ผลงานทางสถานีวิทยุ

พุธทอล์ค พุธโทร ที่ อีเอฟเอม 94 ทุกวัน พุธ เวลา 21.00 – 23.00 น. ร่วมกับ พงศธร จงวิลาส
ผลงาน > มิวสิกวิดีโอ

| ปี | ชื่อเพลง | ศิลปิน | หมายเหตุ |
| --- | --- | --- | --- |
| 2548 | ไม่ถือสาแต่ว่ารู้สึก | พั้นช์ วรกาญจน์ |  |
| 2557 | ทำไมไม่คิดดีดี | S.D.F |  |
| 2558 | แว้นฟ้อหล่อเฟี้ยว | แจ๊ส สปุกนิก ปาปิยอง กุ๊กกุ๊ก | ร่วมร้อง |
| 2559 | ขี้เกียจฟังถ้ายังแอบคุย | พลอย พรทิพย์ | The Ladies Project รู้ทันผู้ชาย รู้ใจผู้หญิง |
ผลงาน > รายการประกวดร้องเพลง

เข้าร่วมในรายการ The Mask Singer หน้ากากนักร้อง ซีซันที่ 2 เป็นหน้ากากเห็ด ในบทเพลง I Swear โดยแข่งขันใน Group D ถูกถอดหน้ากากในและแพ้ให้กับหน้ากากหมอนข้าง EP.11
แหล่งข้อมูลอื่น

ประวัติ ดีเจต้นหอม ศกุนตลา เทียนไพโรจน์ เก็บถาวร 2016-03-04 ที่ เวย์แบ็กแมชชีน
web.stagram @DjTonHorm เก็บถาวร 2012-07-15 ที่ เวย์แบ็กแมชชีน
ศกุนตลา เทียนไพโรจน์ ที่เฟซบุ๊ก
ศกุนตลา เทียนไพโรจน์ ที่อินสตาแกรม
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
ธงกองทัพอียิปต์

ธงกองทัพอียิปต์ โดยมากออกแบบเพิ่มเติมจากลักษณะของธงชาติ โดยการเติมเครื่องหมายราชการทหารบนผืนธง. ธงประจำหน่วยทหารบางหน่วยมีการเติมตราสัญลักษณ์ประจำหน่วยของตน สำหรับส่วนราชการในสังกัดของเหล่าทัพนั้นๆ.
ธงทหาร > กองทัพบกอียิปต์

ค.ศ. 1922-1958
ค.ศ. 1958-1971
ค.ศ. 1972-1984
ค.ศ. 1984 – ปัจจุบัน
ธงหมายยศ
ธงพลโท
ธงพลตรี
ธงทหาร > กองทัพเรืออียิปต์

ค.ศ. 1922-1952
ค.ศ. 1958-1971
ค.ศ. 1972-1984
ค.ศ. 1984 – ปัจจุบัน
ธงหมายยศ
ธงพลเรือเอก
ธงพลเรือโท
ธงนาวาเอก
ธงพลเรือโท
ธงพลเรือตรี
ธงนาวาเอก
ธงผู้บังคับการเรือ
ธงทหาร > กองทัพอากาศอียิปต์

ค.ศ. 1922-1952
ค.ศ. 1958-1971
ค.ศ. 1972 – 1984
ค.ศ. 1984 – ปัจจุบัน
ธงหมายยศ
ธงประจำพระองค์กษัตริย์ สำหรับกองทัพอากาศ
ธงมกุฎราชกุมาร สำหรับกองทัพอากาศ
ธงผู้บัญชาการกองทัพอากาศ
ธงผู้บัญชาการกองบิน
ธงนาวาอากาศเอก
โรงเรียน-วิทยาลัยทหาร

วิทยาลัยทหารบกอียิปต์
วิทยาลัยทหารเรืออียิปต์
วิทยาลัยทหารอากาศอียิปต์
วิทยาลัยป้องกันทางอากาศอียิปต์
วิทยาลัยเทคนิคทหารอียิปต์
วิทยาลัยแพทย์ทหารอียิปต์
ดูเพิ่ม

ธงชาติอียิปต์
รายชื่อธงในประเทศอียิปต์
อสัญกรรมและรัฐพิธีศพของเติ้ง เสี่ยวผิง

| --- | --- |
เติ้ง เสี่ยวผิง (ค.ศ. 1904 – 1997)
วันที่:  19 กุมภาพันธ์ ค.ศ. 1997 (อสัญกรรม)  25 กุมภาพันธ์ ค.ศ. 1997 (พิธีรำลึก)  2 มีนาคม ค.ศ. 1997 (ลอยอังคาร) 
ที่ตั้ง:  อาคารใต้ โรงพยาบาลกลาง กองทัพปลดปล่อยประชาชน เขตไห่เตี้ยน ปักกิ่ง ประเทศจีน (สถานที่อสัญกรรม)  มหาศาลาประชาชน ปักกิ่ง ประเทศจีน (รัฐพิธีศพ) 
ผู้เข้าร่วม: เจียง เจ๋อหมิน ผู้นำพรรคและรัฐ สมาชิกพรรคคอมมิวนิสต์จีน ทหารและพลเรือนจีน
เมื่อวันที่ 19 กุมภาพันธ์ ค.ศ. 1997 เวลา 21.08 น. เติ้ง เสี่ยวผิง แกนนำพรรคคอมมิวนิสต์จีนรุ่นที่สอง ผู้นำสูงสุดของสาธารณรัฐประชาชนจีน อดีตประธานคณะกรรมการที่ปรึกษาส่วนกลางของพรรคคอมมิวนิสต์จีน ประธานคณะกรรมการการทหารส่วนกลาง และประธานสภาที่ปรึกษาการเมืองประชาชนจีน ถึงแก่อสัญกรรมด้วยภาวะติดเชื้อที่ปอดร่วมกับโรคพาร์คินสันระยะสุดท้าย ทำให้ระบบหายใจและระบบไหลเวียนโลหิตล้มเหลว สิริอายุ 92 ปี (จันทรคติ 93 ปี)
อาการป่วย

เติ้งไม่ปรากฏตัวต่อสาธารณะนับตั้งแต่วันที่ 1 ตุลาคม ค.ศ. 1994 วันที่ 12 ธันวาคม ค.ศ. 1996 เติ้งถูกนำตัวเข้ารักษาที่อาคารใต้ของโรงพยาบาลกลาง กองทัพปลดปล่อยประชาชน ด้วยโรคระบบทางเดินหายใจ ตั้งแต่วันที่ 1 มกราคม ค.ศ. 1997 CCTV-1 ได้ออกอากาศสารคดีอัตชีวประวัติ "เติ้ง เสี่ยวผิง" (ทั้งหมด 12 ตอน) เติ้งซึ่งในขณะนั้นประสบโรคพาร์คินสันระยะลุกลามได้รับชมสารคดีของตนเองทั้ง 12 ตอน ณ ห้องพักของโรงพยาบาล (ในช่วงไว้อาลัยหลังการถึงแก่อสัญกรรมของเขา CCTV ได้ออกอากาศสารคดีดังกล่าวซ้ำทุกวันหลังรายการซินเหวินเหลัยนปัว)
ต้นเดือนกุมภาพันธ์ ค.ศ. 1997 (ตรงกับช่วงก่อนเทศกาลตรุษจีน) เติ้งซึ่งมีอาการทรงตัวขึ้นเล็กน้อย ได้มอบคำอวยพรวันหยุดแก่ประชาชนทั่วประเทศผ่านเจียง เจ๋อหมิน เลขาธิการพรรคคอมมิวนิสต์จีนในขณะนั้น ซึ่งกำลังเข้าเยี่ยมตนอยู่ พร้อมแสดงความหวังว่า ภายใต้การนำของคณะกรรมาธิการกลางพรรคคอมมิวนิสต์จีนโดยมีเจียงเป็นแกนนำ "สองเหตุการณ์สำคัญ ได้แก่ การฟื้นฟูอธิปไตยเหนือฮ่องกง และการประชุมสมัชชาใหญ่พรรคคอมมิวนิสต์จีน ครั้งที่ 15 จะสำเร็จในปีนี้" ในเดือนเดียวกัน ผู้นำพรรคและรัฐทุกคนที่เดินทางออกนอกปักกิ่งถูกเรียกตัวกลับปักกิ่ง วันที่ 15 กุมภาพันธ์ ค.ศ. 1997 ตรงกับวันที่ 9 เดือน 1 ตามปฏิทินจีน จัว หลิน ภริยาของเติ้ง พร้อมบุตรธิดา ได้เขียนจดหมายถึงเจียงเพื่อถ่ายทอดพินัยกรรมฉบับสุดท้ายของเติ้ง
วันที่ 19 กุมภาพันธ์ ค.ศ. 1997 ตรงกับวันที่ 13 เดือน 1 ตามปฏิทินจีน เติ้งประสบภาวะระบบทางเดินหายใจล้มเหลวและต้องพึ่งพาเครื่องช่วยหายใจอย่างเดียว ในเวลา 21:08 น. ของค่ำวันเดียวกัน คณะแพทย์นำโดย ดร. เถา โช่วฉี ผู้อำนวยการโรงพยาบาลหัวใจฟู่ไว่ และดร. โหมว ช่านชู รองผู้อำนวยการโรงพยาบาล 301 ได้ประกาศยุติการรักษา เติ้งจึงถึงแก่อสัญกรรมด้วยอายุ 92 ปี
การประกาศ > ข่าวประชาสัมพันธ์

วันที่ 19 กุมภาพันธ์ ค.ศ. 1997 เวลาประมาณ 21.00 น. สำนักงานทั่วไปพรรคคอมมิวนิสต์จีนได้แจ้งด่วนไปยังศูนย์ข่าวสถานีวิทยุโทรทัศน์กลางแห่งประเทศจีน ให้ส่งผู้สื่อข่าวสองชุดไปยังโรงพยาบาลกลาง กองทัพปลดปล่อยประชาชน (301) ในปักกิ่ง หยาง เหว่ย์กวาง ผู้อำนวยการสถานีวิทยุโทรทัศน์กลางแห่งประเทศจีนในขณะนั้น พร้อมด้วยซุน ยฺวี่เชิ่ง รองผู้อำนวยการศูนย์ข่าว CCTV ได้เดินทางกลับมายังอาคาร CCTV ถนนฟู่ซิง จากฐานฝึกอบรมในแขวงชุ่นอี้ (ต่อมาเปลี่ยนเป็นเขตชุ่นอี้) เพื่อรอรับแถลงการณ์อย่างเป็นทางการ สฺวี กวางชุน รองอธิบดีกรมโฆษณาชวนเชื่อกลาง ผู้รับผิดชอบด้านข่าวสาร ซุน เจียเจิ้ง รัฐมนตรีว่าการกระทรวงวิทยุ ภาพยนตร์ และโทรทัศน์ และเถียน ชงหมิง รองรัฐมนตรี อัน จิ่งหลิน ผู้อำนวยการสถานีวิทยุกระจายเสียงแห่งประเทศจีน และจาง เจิ้น-หฺวา ผู้อำนวยการสถานีวิทยุกระจายเสียงระหว่างประเทศจีน ก็ได้เดินทางมายังศูนย์ข่าวชั้นสองของ CCTV เพื่อรอรับคำสั่งเช่นกัน
หลังได้รับข่าวการถึงแก่อสัญกรรมของเติ้งในเวลาประมาณ 23:00 น. ของวันที่ 19 กุมภาพันธ์ ค.ศ. 1997 ยฺหวี ผินไห่ ผู้ก่อตั้งสถานีโทรทัศน์ฮ่องกงคอมมิวนิเคชันส์ (CTN) ได้เรียกเจ้าหน้าที่กองบรรณาธิการช่อง CTN จงเทียน กลับมาปฏิบัติงานด่วน
วันที่ 20 กุมภาพันธ์ ค.ศ. 1997 เวลา 01.04 น. เครือข่ายข่าวเคเบิลสหรัฐ (ซีเอ็นเอ็น) ได้เผยแพร่ "ข่าวที่ยังไม่ได้รับการยืนยันว่าเติ้ง เสี่ยวผิง ได้ถึงแก่อสัญกรรมแล้ว"
วันที่ 20 กุมภาพันธ์ ค.ศ. 1997 เวลา 02:00 น. สำนักข่าวซินหัวได้เผยแพร่ข่าวการถึงแก่อสัญกรรมของเติ้งอย่างเป็นทางการ ในเวลาเดียวกัน CCTV-1 และ CCTV-4 ได้ออกอากาศ "ข่าวสำคัญ" อย่างเร่งด่วนโดยมีผู้ประกาศข่าว หลัว จิง และสฺวี ลี่ รายงาน "จดหมายถึงพรรค กองทัพ และประชาชนทุกเชื้อชาติในประเทศ" "รายชื่อสมาชิกคณะกรรมการจัดพิธีศพของสหายเติ้ง เสี่ยวผิง" และประกาศฉบับที่ 1 ของคณะกรรมการจัดพิธีศพ ในช่วงเช้า เวลา 06:00 น. รายการข่าวเช้าของ CCTV-1 ได้มีการรายงานเอกสารดังกล่าว โดยมีผู้ประกาศข่าวคือหลัว จิง และหลี่ รุ่ยอิง ในวันเดียวกันนั้น ทั้งรายการ "ข่าวชั่วโมง" (ในช่วงเวลาต่าง ๆ)  "ข่าว 30 นาที" "ซินเหวินเลียนปัว" และ "ข่าวภาคค่ำ" ต่างก็รายงานข่าวที่เกี่ยวข้อง
วันที่ 20 กุมภาพันธ์ ค.ศ. 1997 เวลา 02:42 น. รอยเตอร์สได้รายงานข่าวการถึงแก่อสัญกรรมของเติ้ง
การประกาศ > ฌาปนกิจ

วันที่ 24 กุมภาพันธ์ ค.ศ. 1997 เจียง เจ๋อหมิน, หลี่ เผิง, เฉียว ฉือ, หลี่ รุ่ยหวน, จู หรงจี, หลิว หฺวาชิง, หู จิ่นเทา, หรง อี้เหริน และผู้นำพรรคและรัฐคนอื่น ๆ ได้เข้าไปแสดงความเคารพต่อศพของเติ้งที่โรงพยาบาลกลาง กองทัพปลดปล่อยประชาชน และได้เคลื่อนศพไปยัง สุสานปฏิวัติปาเป่าชานเพื่อทำพิธีฌาปนกิจ มีประชาชนกว่า 100,000 คนยืนรอส่งอยู่สองข้างทาง
วันที่ 24 กุมภาพันธ์ ค.ศ. 1997 เวลา 09:34 น. มีการเคลื่อนย้ายร่างของเติ้งไปยังสุสานปฏิวัติปาเป่าชานเพื่อทำการฌาปนกิจจากโรงพยาบาลกลาง กองทัพปลดปล่อยประชาชนไปยังถนนปาเป่าชาน ถนนฟู่ซิง ถึงถนนฉือจิ่งลาน ประชาชนนับล้านคนได้รวมตัวกันเพื่อแสดงความเคารพ นักศึกษาจากคณะวิทยาศาสตร์ชีวภาพ มหาวิทยาลัยปักกิ่ง ได้พิมพ์ป้ายที่มีข้อความว่า "สวัสดีอีกครั้ง เสี่ยวผิง" และเป็นนักศึกษาจากภาควิชาชีววิทยา มหาวิทยาลัยปักกิ่ง นี้เองที่ถือป้าย "สวัสดี เสี่ยวผิง" ในขบวนแห่วันชาติใน ค.ศ. 1984
การประกาศ > พิธีรำลึก

วันที่ 25 กุมภาพันธ์ ค.ศ. 1997 เวลา 10.00 น. คณะกรรมาธิการกลางพรรคคอมมิวนิสต์จีน คณะกรรมาธิการสามัญประจำสภาประชาชนแห่งชาติ คณะรัฐมนตรี คณะกรรมาธิการแห่งชาติสภาที่ปรึกษาการเมืองประชาชนจีน และคณะกรรมการการทหารส่วน ได้ร่วมกันจัดพิธีรำลึกถึงสหายเติ้ง เสี่ยวผิง ณ มหาศาลาประชาชน หลี่ เผิง นายกรัฐมนตรีในขณะนั้น ได้ประกาศเริ่มพิธี และเจียง เจ๋อหมิน เลขาธิการพรรคคอมมิวนิสต์จีนในขณะนั้น ได้กล่าวสดุดี ผู้เข้าร่วมพิธีร่วมร้องเพลงแองเตอร์นาซิอองนาลในตอนท้าย พร้อมกันนั้น ทุกช่องของสถานีวิทยุโทรทัศน์กลางแห่งประเทศจีน และทุกความถี่สถานีวิทยุกระจายเสียงแห่งประเทศจีน ได้ถ่ายทอดสดพิธีรำลึกถึงสหายเติ้ง เสี่ยวผิง (โดยมีสถานีโทรทัศน์และวิทยุกระจายเสียงท้องถิ่นถ่ายทอดพร้อมกัน) และในค่ำคืนวันนั้น ซินเหวินเหลียนปัวได้รายงานข่าวที่เกี่ยวข้องอย่างครบถ้วน
การประกาศ > ลอยอังคาร

วันที่ 2 มีนาคม ค.ศ. 1997 อัฐิของเติ้งได้ถูกนำไปลอยอังคารตามความประสงค์ของเขา โดยมีหู จิ่นเทา เวิน เจียเป่า และจัว หลิน ภริยาร่วมเป็นสักขีพยาน นอกจากนี้ กระจกตาของเขายังได้บริจาคให้แก่ผู้ที่ต้องการอีกด้วย
ปฏิกิริยา > จีน

วันที่ 20 กุมภาพันธ์ ค.ศ. 1997 เวลา 07:01 น. ระหว่างพิธีเชิญธงชาติที่จัตุรัสเทียนอันเหมิน กรุงปักกิ่ง ได้มีการลดธงลงครึ่งเสาเพื่อไว้อาลัยแก่เติ้ง เนื่องจากเทศกาลตรุษจีนในปี ค.ศ. 1997 ตรงกับวันที่ 21 กุมภาพันธ์ ซึ่งเป็นเวลาสองวันหลังการถึงแก่อสัญกรรมของเติ้ง ประชาชนจึงงดกิจกรรมที่วางแผนไว้ทั้งหมดในวันดังกล่าว
ตั้งแต่วันที่ 20 กุมภาพันธ์ ค.ศ. 1997 สถานีวิทยุและโทรทัศน์เกือบทั้งหมดในประเทศรวมถึงช่องต่าง ๆ ของ CCTV ได้ยุติการออกอากาศรายการบันเทิงทุกประเภท สถานีวิทยุและโทรทัศน์ท้องถิ่นบางแห่งถึงกับออกอากาศเสียงของ CNR-1 และรายการโทรทัศน์ของ CCTV-1 ตลอดทั้งวัน ในช่วงการไว้ทุกข์หลังการถึงแก่อสัญกรรมของเติ้ง CCTV-1 ได้จัดให้มีการออกอากาศสารคดีอัตชีวประวัติเรื่อง "เติ้ง เสี่ยวผิง" ซ้ำทุกวันหลังรายการซินเหวินเหลียนปัว กระทั่งวันที่ 2 มีนาคม (วันที่โปรยอัฐิของเติ้งลงสู่ทะเล) สถานีโทรทัศน์และวิทยุขนาดใหญ่จึงค่อย ๆ กลับมาออกอากาศตามปกติ
การประชุมสมัยสามัญครั้งที่ 24 ของคณะกรรมาธิการสามัญประจำสภาประชาชนแห่งชาติชุดที่ 8 ซึ่งเดิมกำหนดไว้ระหว่างวันที่ 19– 25 กุมภาพันธ์ นั้นได้เลื่อนก่อนกำหนดเป็นวันที่ 23 กุมภาพันธ์ ประธานาธิบดีฌอร์ฌึ ซังไปยู แห่งโปรตุเกส มีกำหนดการเยือนจีนระหว่างวันที่ 23 กุมภาพันธ์ ถึง 2 มีนาคม แต่จะไม่มีพิธีต้อนรับอย่างเป็นทางการเนื่องจากประเทศจีนกำลังอยู่ในช่วงการไว้ทุกข์
ปฏิกิริยา > ไต้หวัน

หวัง เหลาหย่าง อดีตสมาชิกอาวุโสของพรรคประชาธิปไตยก้าวหน้า (ต่อมาเป็นประธานคนแรกของพรรคคอมมิวนิสต์ไต้หวัน) มีความประสงค์เดินทางไปกรุงปักกิ่งเพื่อแสดงความเคารพต่อเติ้ง แต่ขณะเปลี่ยนเครื่องที่ท่าอากาศยานมาเก๊า เชาก็ได้รับแจ้งจากรัฐบาลของหลี่ เติงฮุยว่าไม่สามารถเดินทางต่อไปได้ ท้ายที่สุดเขาจึงต้องแสดงความอาลัยจากระยะไกล ณ ที่นั่น
ปฏิกิริยา > บริติชฮ่องกง

วันที่ 25 กุมภาพันธ์ ค.ศ. 1997 เวลา 10:00 น. (ขณะที่พิธีรำลึกถึงเติ้ง เสี่ยวผิงกำลังดำเนินอยู่) ขบวนรถไฟที่เข้าและออกจากสถานีฮงฮม ส่วนหนึ่งของเส้นทางรถไฟเกาลูน–กวางตุ้ง ในฮ่องกง ได้ส่งเสียงหวีดเป็นเวลา 3 นาทีเพื่อแสดงความอาลัย
ปฏิกิริยา > ต่างประเทศ > องค์กรระหว่างประเทศ

สหประชาชาติ
วันที่ 20 กุมภาพันธ์ ค.ศ. 1997 สหประชาชาติได้ลดธงครึ่งเสา ณ สำนักงานใหญ่สหประชาชาติ ตามระเบียบว่าด้วยธงของสหประชาชาติ ค.ศ. 1947 และสมัชชาใหญ่แห่งสหประชาชาติได้ร่วมกันยืนสงบนิ่งเพื่อแสดงความอาลัย
ปฏิกิริยา > อื่น ๆ

กลุ่มบุคคลจากขบวนการประชาธิปไตยแห่งสาธารณรัฐประชาชนจีน โดยเฉพาะหวัง จฺวินเทา ได้เดินทางไปยังสถานทูตจีนประจำสหรัฐเป็นการพิเศษเพื่อนำพวงหรีดไปวางและแสดงความอาลัยต่อการถึงแก่อสัญกรรมของเติ้งอย่างเปิดเผย ซึ่งเรื่องราวดังกล่าวก่อให้เกิดความขัดแย้งและการถกเถียงอย่างมากในหมู่ขบวนการประชาธิปไตยในขณะนั้น
ดูเพิ่ม

จดหมายถึงพรรค กองทัพ และประชาชนทุกกลุ่มชาติพันธุ์ในประเทศ
อสัญกรรมและรัฐพิธีศพของเหมา เจ๋อตง
อสัญกรรมและรัฐพิธีศพของเจียง เจ๋อหมิน